Alice von Hildebrand

Alice Marie von Hildebrand, opprinnelig Alice Marie Jourdain (født 11. mars 1923 i Brussel i Belgia, død 14. januar 2022 i New Rochelle i New York i USA) var en belgisk-amerikansk katolsk filosof og teolog 

Hun kom som krigsflyktning i 1940 til USA, der hun siden da var bosatt, og begynte å undervise ved Hunter College i New York City i 1947. Hun giftet seg i 1959 med filosofen og teologen Dietrich von Hildebrand (1889–1977), som hun møtte ved Fordham University i New York, der hun var student og han professor. Hun ble emeritert i 1984.

Liv og virke

Bakgrunn 
Alice Marie Jourdain var datter av Henri og Marthe (neé van der Horst) Jourdain. Hennes morsmål var fransk. Hun forlot hjemlandet i 1940, kort tid etter at det var blitt invadert av Tyskland, og flyttet til USA som flyktning. Hun gikk først på Manhattanville College, før hun studerte filosofi ved Fordham University, hvor hun oppnådde en doktorgrad i 1949.

Karriere
Von Hildebrand slet med å finne arbeid i akademia. Hun ble avvist av katolske høyskoler, som informerte henne om at de ikke ansatte kvinner til å undervise i filosofi. Hun begynte etter hvert å undervise ved Hunter College i 1947. Hun brukte pikenavnet sitt på grunn av fiendtligheten som hennes manns navn syntes å fremkalle. Hun fikk kun akademisk fast ansettelse, tenure etter 14 år med undervisning. Til tross for at collegets president George N. Shuster (også han katolikk) sa at hun nok  ville ble mer tilfreds ved fornøyd med å undervise ved en katolsk institusjon, var hun av den oppfatning at det var avgjørende for en katolikk å være til stede ved en sekulær utdanningsinstitusjon. Hun ble til slutt ved Hunter College i 37 år. Hun tilskrev konverteringen av mange av elevene hennes til katolisismen den undervisning hun hadde gitt dem i objektiv sannhet.

Von Hildebrand trakk seg tidlig i 1984, etter å ha blitt lei av å få utstedt en undervisningsplan som ble avsluttet kl. 22.00. Hun ble deretter tildelt presidentprisen for fremragende undervisning av høyskolen. Alice  von Hildebrand haddee mer enn 80 opptredener på EWTNs fjernsysprogrammer. Hun lanserte Dietrich von Hildebrand Legacy Project i 2004 med noen av ektemannens tidligere studenter. Blant hennes arbeider kan nevnes  The Soul of a Lion: The Life of Dietrich von Hildebrand (2000), en biografi om ektemannen,og hennes selvbiografi, Memoirs of a Happy Failure (2014), som forteller om hennes flukt fra nazi-Europa og hennes lærerkarriere ved Hunter College.

Von Hildebrand kritiserte det hun anså for å være relativismens og modernismens fremmarsj i den katolske kirke, spesielt innenfor dens institusjoner for katolsk høyere utdanning og dens katolske skoler. Hildebrand hadde et konservativt katolsk syn på homoseksuell omgang, og sa at den «utgjør en alvorlig krenkelse for Gud og bringer stor moralsk skade på de personer som engasjerer seg i det», og argumenterte for at de med «homoseksuelle tendenser» burde praktisere sølibat. Hun var også en frittalende kritiker av feminisme.

Personlige forhold
Alice von Hildebrand giftet seg med den katolske filosofen og teologen Dietrich von Hildebrand i 1959, to år etter at hans første kone døde. De møttes først ved Fordham University, hvor hun var student og han var professor. Hun arbeidet senere som hans sekretær og samarbeidet med ham om å skrive bøker, som for eksempel The Art of Living. De hadde ikke barn sammen, og forble gift til hans død i 1977.

Død
Alice von Hildebrand  døde 14. januar 2022 i sitt hjem i New Rochelle i delstaten New york. Hun var da 98 pår gammel, og led en kort sykdom før hun døde.

Bibliografi
 Greek Culture, the Adventure of the Human Spirit, redaktør(G. Braziller, 1966)
 Introduction to a Philosophy of Religion (Franciscan Herald Press, 1970)
 By Love Refined: Letters to a Young Bride (Sophia Institute Press, 1989)
 Women and the Priesthood (Franciscan University Press, 1994) 
 By Grief Refined: Letters to a Widow (Franciscan University Press, 1994)
 Memoiren und Aufsätze gegen den Nationalsozialismus, 1933–1938, sammen med Dietrich von Hildebrand og Rudolf Ebneth, (Matthias-Grünewald-Verlag, 1994) 
 Soul of a Lion: Dietrich Von Hildebrand: a Biography (Ignatius Press, 2000) 
 The Privilege of Being a Woman (Veritas Press, 2002)

Referanser

Eksterne lenker 
 Dietrich von Hildebrand Legacy Project

Belgiske katolske teologer
Belgiske filosofer
Personer fra Brussel
Konservatisme i USA